text: Skoleledere skal levere resultater
  04 juni 2014 kl. 07.31
  Skolelederne i Horsens Kommune skal fremover selv stå skoleret med hensyn til at dokumentere synlige beviser på, at deres elever bliver dygtigere.
  For øjeblikket fastlægger skolelederne i Horsens ? i samarbejde med uddannelsesdirektør Kjeld Kristensen ? de helt præcise mål for, hvad eleverne på lige netop deres skole skal leve op til i løbet af de næste to år.
  - Skolelederne skal opsætte konkrete og synlige mål for, hvad deres elever skal blive bedre til, og skolelederne er forpligtet til i løbet af to år at kunne dokumentere, at målene er nået. Det kan for eksempel være en 3. klasse, som ikke præsterer helt så godt med hensyn til læsning, og hvor man derfor beslutter at gøre en anden indsats, siger Kjeld Kristensen.
  